Nuku‘alofan mellakat 2006

Tongan pääkaupungissa Nuku‘alofassa alkoivat mellakat marraskuussa 2006, joissa vastustettiin maan poliittista järjestelmää. Mellakoiden seurauksena Nuku‘alofassa kuoli kuusi ihmistä ja kaupungin keskusta koki merkittäviä materiaalisia vahinkoja.
Tausta.
Aatelistolla, ja erityisesti kuningashuoneella, on vahva asema tongalaisessa yhteiskunnassa ja omistaa noin 75 % kaikesta maasta Tongalla ja loput on julkisessa omistuksessa. Tavallinen kansa vuokraa maata ja noin puolet tongalaisista elää omavaraistaloudessa. 1970-luvulta lähtien maan puute ja heikot työllistymismahdollisuudet ovat ajaneet tongalaisia muuttamaan ulkomaille. Diasporan lähettämät kotiin lähettämät rahat ovat myös merkittävä osa Tongan taloutta. Tongalla kuilu köyhien ja rikkaiden välillä on Etelä-Tyynenmeren alueen suurimpia. 
Aatelistolla ja kuninkaan nimittämillä parlamentaarikoilla on ollut enemmistö verrattuna vaaleilla valittuihin kansanedustajiin Tongan parlamentissa. Pääministerinä toiminut kruununprinssi ‘Aho‘eitu (nyk. Tupou VI) erosi virastaan helmikuussa 2006, jolloin ilmapiiri oli jo kiristynyt ihmisten vaatiessa mm. kuningashuoneen poliittisen vallan kaventamista.
Tapahtumien kulku.
Kun Tongan parlamentti oli jäämässä istuntotauolle huolimatta siitä, että sen oli tarkoitus äänestää demokratiamyönteisten reformien puolesta, mellakoitsijat alkoivat ryöstelemään Nuku‘alofan keskustassa sijaitsevia liikkeitä, polttamaan autoja ja rakennuksia 16. marraskuuta. Mellakoita edeltäneet mielenosoitukset olivat kuitenkin olleet pääsääntöisesti rauhalliset. 
Tongan viranomaiset julistivat kansallisen hätätilan 17. marraskuuta. Tämän johdosta vain mm. palomiehet ja poliisit saivat liikkua Nuku‘alofan keskustassa. Myös yli viiden hengen kokoontumiset alueella kiellettiin seuraavan kuukauden ajaksi. Saman päivän aikana Kiinan suurlähetystö järjesti evakointilentoja kansalaisilleen. 
Hallitus pyysi Australiaa ja Uutta-Seelantia auttamaan järjestyksen palauttamisessa, ja maat vastasivat lähettämällä yhteensä 150 rauhanturvaajaa maahan 18. marraskuuta. Mielenosoittajat, mukaan lukien tuleva pääministeri ʻAkilisi Pōhiva, tuomitsivat tämän. Pōhivi pidätettiin saman päivän aikana.
Kansallinen hätätila julistettiin päättyneeksi elokuussa 2008. Pōhivin mukaan tämä johtui kuningas Tupou VI:n kruunajaisista.
Seurauksia.
Tongan viranomaiset ilmoittivat järjestävänsä vaalit, jotka pidettiin huhtikuussa 2008. Feleti Sevele oli ensimmäinen ei-kuninkaallinen ja vaaleilla valittu pääministeri.
Joukko miehiä pidätettiin epäiltynä mellakoissa kuolleiden henkilöiden murhasta. Australia, joka oli osallistunut ruumiinavauksiin, kieltäytyi kuitenkin luovuttamasta saamiaan tuloksia Tongan viranomaisille, mikä aiheutti närää Tongalla. Syynä Australian päätökseen oli se, että Tongalla on käytössä kuolemantuomio ja Australia ei halunnut olla osallisena asiassa, mikäli pidätetyt henkilöt teloitettaisiin.
Nuku‘alofan keskusta koki merkittäviä vahinkoja: arviolta 60 % – 80 % keskusta tuhoutui. Uudelleenrakentaminen, joiden yhteydessä kaupunkiin rakennettiin uusi rahtilaituri, saatiin valmiiksi vuonna 2012. Työt kustannettiin Kiinan myöntämällä 55 miljoonan Yhdysvaltain dollarin arvoisella lainalla. Vuonna 2018, jolloin Tonga alkoi maksamaan velkaa takaisin, velka oli paisunut yli 100 miljoonaan dollariin.
Vuonna 2019 kuningas Tupou VI esitti parlamentin istuntokauden päätöspuheessaan, että mellakoiden tutkimista varten perustettaisiin riippumaton komissio.